Peter Qvam

Peter Qvam (født 12. desember 1822 i Molde, død 11. mai 1907) var en norsk skolemann, kjent for å ha startet tradisjonen med barnetog på 17. mai i 1869.

Hans far var bonde og politiker Ole Larssen Kvam (1782–1844) fra Kvam i Hafslo. Han flyttet til Mek vest for Molde i 1810, og endret senere gårdens navn til Kvam. Hans bror var stortingspolitiker og skolemann Ole Anton Qvam (1834–1904).


Peter Qvam tok eksamen ved Molde middelskole, og flyttet til Christiania i 1842. I 1857 etablerte han Qvams skole i Teatergata 3. Senere flyttet skolen til Mariboes gate 11, og fikk navnet Maribogadens Latin- og Realskole. Her tok en av landets første kvinnelige elever, Charlotte Lund, middelskole-eksamen i 1875. På få år steg antallet kvinnelige elever jevnt, og dette var en viktig faktor da Stortinget i 1878 tillot kvinner å ta middelskoleeksamen.Aschehougs Norgeshistorie, bind 9: Det moderne gjennombrudd. Oslo, 1997. Side 40. Skolen hadde flere kjente elever, deriblant Arne Garborg.

Qvam  ble en god kollega av den noe yngre skribenten Bjørnstjerne Bjørnson, som var en av Qvams timelærere og blant annet drev frem det andre barnetog i 1870, etter Peter Qvam hadde testet det året før med tretti gutter fra sin skole.Tekster og brever

Han var far til Anna Qvam Halvorsen.

 Referanser 

Kategori:Norske pedagoger
Kategori:Personer fra Molde kommune
Kategori:Fødsler i 1822
Kategori:Dødsfall i 1907